Wegkruipertjie is 'n speletjie waar iemand wegkruip en die ander na die persoon soek. Ten minste 3 of meer spelers 'n Area waar daar verskeie wegkruipplekke is soos byvoorbeeld: in die tuin rondom die huis, binne in die huis in die implemente skuur op 'n plaas. Kom ooreen oor die reëls voor die spel begin. Die spel moet perke hê waar mense kan wegkruip, byvoorbeeld "enige plek binne die huis" of aan hierdie kant van die pad, ens. Een persoon word gekies om eerste aan te wees. 'n Plek word aangewys waar die persoon wat aan is gaan wag terwyl die ander wegkruip. Hierdie plek word die blok genoem. Die persoon wat aan is moet by die blok staan met toe oë en gewoonlik in 'n bepaalde rigting kyk en dan hardop tel tot by 50 terwyl die ander wegkruip. Daarna moet hy hardop skree "Ek kom!" en dan begin hy rondloop en soek na die wegkruipers. Die ander spelers moet stil bly in hulle wegkruipplekke tot hulle gevind word of tot die persoon wat aan is opgee.